ಡೈನೋಸಾರ್ ಮುಕ್ತವಾಗಿ ತಿರುಗಾಡುವುದನ್ನ ನೋಡಿದೆ- ಅನುಷ್ಕಾ

ಮುಂಬೈ: ಡೈನೋಸಾರ್ ಮುಕ್ತವಾಗಿ ತಿರುಗಾಡುವುದನ್ನು ನಾನು ನೋಡಿದೆ ಎಂದು ಬಾಲಿವುಡ್ ನಟಿ ಅನುಷ್ಕಾ ಶರ್ಮಾ, ಪತಿ ವಿರಾಟ್ ಕೊಹ್ಲಿ ಕಾಲೆಳೆದಿದ್ದಾರೆ.

ಕೊರೊನಾ ಲಾಕ್‍ಡೌನ್‍ನಿಂದಾಗಿ ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಪತ್ನಿ ಅನುಷ್ಕಾ ಶರ್ಮಾ ಅವರೊಂದಿಗೆ ಕಾಲ ಕಳೆಯುತ್ತಿದ್ದಾರೆ. ಪತಿಯೊಂದಿಗೆ ಕಳೆಯುತ್ತಿರುವ ಕೆಲವು ಕ್ಷಣಗಳನ್ನು ಅನುಷ್ಕಾ ಸಾಮಾಜಿಕ ಜಾಲತಾಣಗಳ ಮೂಲಕ ಅಭಿಮಾನಿಗಳೊಂದಿಗೆ ಹಂಚಿಕೊಂಡಿದ್ದಾರೆ. ಅಂತಹದ್ದೇ ವಿಡಿಯೋವೊಂದನ್ನು ಇಂದು ಇನ್‍ಸ್ಟಾಗ್ರಾಮ್‍ನಲ್ಲಿ ಪೋಸ್ಟ್ ಮಾಡಿದ್ದಾರೆ.

ವಿಡಿಯೋದಲ್ಲಿ ವಿರಾಟ್ ಕೊಹ್ಲಿ ಡೈನೋಸಾರ್ ರೀತಿ ಮನೆಗೆ ಪ್ರವೇಶಿಸುತ್ತಾರೆ. ಡೈನೋಸಾರ್‍ನಂತೆ ವಿರಾಟ್ ತನ್ನ ಕೈಗಳನ್ನು ಮುಂದಿಡುತ್ತಾರೆ. ಇದರ ನಂತರ ಅವರು ಕ್ಯಾಮೆರಾ ಕಡೆಗೆ ನೋಡಿ ಡೈನೋಸಾರ್‍ನಂತೆ ಶಬ್ದ ಮಾಡುತ್ತಾರೆ. ಈ ವಿಡಿಯೋಗೆ “ಡೈನೋಸಾರ್ ಮುಕ್ತವಾಗಿ ತಿರುಗಾಡುವುದನ್ನು ನಾನು ನೋಡಿದ್ದೇನೆ” ಎಂದು ಬರೆದುಕೊಂಡಿದ್ದಾರೆ.

ವಿಡಿಯೋ ಪೋಸ್ಟ್ ಮಾಡಿದ 2 ಗಂಟೆಯಲ್ಲಿ 28 ಲಕ್ಷಕ್ಕೂ ಹೆಚ್ಚು ಜನರು ವೀಕ್ಷಿಸಿದ್ದಾರೆ. ಕೆಲ ನೆಟ್ಟಿಗರು ತಮ್ಮದೆ ರೀತಿಯಲ್ಲಿ ಪ್ರತಿಕ್ರಿಯೆ ನೀಡಿದ್ದಾರೆ.

https://www.instagram.com/p/CAZoId4pudl/?utm_source=ig_embed

ಇದಕ್ಕೂ ಮೊದಲು ವಿಡಿಯೋವೊಂದು ವೈರಲ್ ಆಗಿದ್ದು, ಅದರಲ್ಲಿ ಅನುಷ್ಕಾ ಮತ್ತು ಕೊಹ್ಲಿ ಫ್ಲಾಟ್ ಮುಂದಿನ ಖಾಲಿ ಜಾಗದಲ್ಲಿ ಕ್ರಿಕೆಟ್ ಆಡುತ್ತಿರುವುದು ಕಂಡುಬಂದಿತ್ತು. ಲಾಕ್‍ಡೌನ್ ಮಧ್ಯೆ ಅನುಷ್ಕಾ ಬೌಲರ್ ಆಗಿ ಕೊಹ್ಲಿ ಅಭ್ಯಾಸಕ್ಕೆ ಸಾಥ್ ನೀಡಿದರು.